b'\n_START_ARTICLE_\nGrad Jaromerice\n_START_PARAGRAPH_\nGrad Jaromerice nad Rokitno je v Jaromericah v okraju T\xc5\x99eb\xc3\xad\xc4\x8d, \xc4\x8ce\xc5\xa1ka._NEWLINE_Je ena najve\xc4\x8djih moravskih zgradb iz prve polovice 18. stoletja. Prvotna srednjeve\xc5\xa1ka utrdba je bila prezidana ob koncu 16. stoletja v renesan\xc4\x8dni dvorec, a je bila njena podoba izgubljena s poznej\xc5\xa1imi spremembami._NEWLINE_Sedanja podoba sedmih traktov baro\xc4\x8dnega gradu je nastala pod grofom Janom Adamom Questenberkom, potomcem Gerharda von Questenberka med letoma 1700 in 1737. Bil je sredi\xc5\xa1\xc4\x8de kulturnega \xc5\xbeivljenja. V dvorani prednikov so izjemna stropna freska in lesene oblo\xc5\xbeene stene, s katerih visijo portreti \xc4\x8dlanov dru\xc5\xbeine Questenberg. Poleg tega so razstavljeni tudi baro\xc4\x8dno pohi\xc5\xa1tvo in sodobna glasbila.\n_START_SECTION_\nPredhodnik dana\xc5\xa1njega gradu\n_START_PARAGRAPH_\nNekateri raziskovalci menijo, da je na kraju dana\xc5\xa1njega gradu stala srednjeve\xc5\xa1ka trdnjava,  postavljena na strate\xc5\xa1ki lokaciji na skali, na ju\xc5\xbeni strani zavarovana z mo\xc4\x8dvirji, ki jih ustvarja reka Rokitna (Rokytn\xc3\xa1). Nekateri nasprotujejo, saj trdnjava ni dokumentirana,  (imetniki niso znani), menijo, da je bila  trdnjava zgrajena ob koncu srednjega veka, okoli leta 1498, preden se je za\xc4\x8dela obnova v renesan\xc4\x8dnem slogu._NEWLINE_Renesan\xc4\x8dni grad je dokazan s starimi risbami Jaromeric (npr. iz leta 1693), skalne kleti pa z zgodbami. Obnova se je nadaljevala pod Ludvikom Mezi\xc5\x99\xc3\xad\xc4\x8dskim (vladal od 1554 do 1576), takoj na za\xc4\x8detku njegovega vladanja. Trdnjava je postala grad s tremi krili. Bli\xc5\xbenje krilo je obrnjeno na trg, dve stranski krili na reko. Simetri\xc4\x8dno urejen vrt je le na strani reke in je bil obdan z obzidjem. Zahodni del meji z \xc5\xbeupni\xc5\xa1\xc4\x8dem.\n_START_SECTION_\nDana\xc5\xa1nji dvorec\n_START_PARAGRAPH_\nDana\xc5\xa1nji videz je grad dobil po obnovi, za katero je stal zadnji Questenberk, Jan Adam. Ni povsem jasno, kdo je prvotno zasnoval baro\xc4\x8dno obnovo gradu in cerkve. Lahko bi bila Johann Lukas von Hildebrandt in Jakub Prandtauer; gradnjo je morda vodil Toma\xc5\xa1 Gravani. V idealni obliki je uresni\xc4\x8den samo del, a je grad s svojo prostornostjo in opremo dragocen kulturni spomenik._NEWLINE_Grad so obnovili v baro\xc4\x8dnem slogu, dan pa je bil tudi temelj za grajski vrt na desnem bregu Rokitne. Park je velik pribli\xc5\xbeno 9 hektarjev, od tega je bilo pribli\xc5\xbeno 8 hektarjev na desnem bregu. Vode reke so pohlevne, zato so bile usmerjene v park tako, da so sestavljale del vrta na umetnem otoku. Prilagodili so ga terenu, a to ni ve\xc4\x8d vidno. Poru\xc5\xa1en je bil tudi propadajo\xc4\x8di kompleks \xc5\xbeupni\xc5\xa1\xc4\x8da._NEWLINE_Grajski park je odprt za javnost. Uporablja se za razli\xc4\x8dne kulturne prireditve. Ena najpomembnej\xc5\xa1ih je Mednarodni glasbeni festival Petra Dvorskega. Grad upravlja Narodni zavod za kulturne znamenitosti (N\xc3\xa1rodn\xc3\xadho pam\xc3\xa1tkov\xc3\xa9ho \xc3\xbastavu) iz Brna.'